“หมอทวีศิลป์” เสี่ยงสัมผัสผู้ประกาศ NBT ติดโควิด เร่งกักตัว-ตรวจหาเชื้อ รอลุ้นผลบ่ายนี้!
“หมอทวีศิลป์” กักตัว-รอลุ้นผลตรวจโควิดบ่ายนี้ หลังเสี่ยงสัมผัสผู้ประกาศ NBT ติดเชื้อ 
“หมอทวีศิลป์” กักตัว-รอลุ้นผลตรวจโควิดบ่ายนี้ หลังเสี่ยงสัมผัสผู้ประกาศ NBT ติดเชื้อ
22 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยว่า จากกรณีที่มีผู้ประกาศข่าวชายของสถานีวิทยุโทรทัศน์แห่งประเทศไทย (NBT) ติดเชื้อโควิด-19 ซึ่งมีกลุ่มเสี่ยงสัมผัสกับผู้ติดเชื้อดังกล่าวเข้ามาทำงานในทำเนียบรัฐบาล ซึ่งเป็นผู้ที่ทำงานใกล้ชิดกับตนเอง ดังนั้น วันนี้จึงจะเข้าตรวจเชื้อโควิด และกักตัวเบื้องต้นในช่วงบ่าย จนกว่าผลจะออกมาว่าบุคคลกลุ่มดังกล่าวติดเชื้อหรือไม่
ทั้งนี้ นายชัยวัฒน์ บุญชวลิต เลขานุการกรม กรมประชาสัมพันธ์ เปิดเผยว่า เจ้าหน้าที่ของสถานีวิทยุโทรทัศน์แห่งประเทศไทย หรือ NBT ติดเชื้อโควิด-19 เป็นผู้ประกาศข่าวชายมีหน้าที่ประกาศข่าวเที่ยงของสถานี และเพิ่งทราบผลว่าติดเชื้อเมื่อช่วงเช้าวันนี้ (22 ม.ค.64)